  Анжелика Тихонова корреспондент 21-26 толшоре Киров улосвылысь Кирово-Чепецк карын 19-20 аресъем но 21-23 аресъем юниоръёс пӧлын огъяросси ӵошатсконъёс ортчо. Удмуртиысь спортсменъёс эрико амалэн спринтын вормисьёс пӧлы сюризы. Со сярысь Россиысь куасэн бызьылонъя федерацилэн пресс-службаез ивортэ. 19-20 аресъемъёс пӧлын куинетӥ луиз Удмуртиысь Владислав Афанасьев. Эшшо одӥгез улосчимы Александр Ившин 12-тӥ вуиз. 21-23 аресъемъёс пӧлын Пичи Пурга ёросын вордскем но али Татарстан понна бызьылӥсь Денис Филимонов вормиз но дунневыл ӵошатсконъёсы путёвка басьтӥз. Огъяросси ӵошатсконъёс юниоръёс пӧлын дуннелэн первенствояз быръёнъёс луо, со Германиысь Обервизенталь карын 28-тӥ тулыспалысен 8-тӥ южтолэзёзь ортчоз  Ватсалом, ӵошатсконъёсы Россиысь 50 улосвылъёсысь куасэн бызьылӥсьёс пырисько. Тегъёс: Спорт Киров Удмуртия Россия куасэнбызьылон  